Drie sterf in bootongelukBronkhorstspruitdam. Foto: www.dwa.gov.za RSG berig dat die man en twee jeugdiges, onderskeidelik 16 en 17 jaar oud, dood is nadat die bestuurder van die boot glo skerp gedraai en beheer verloor het. Twee ander passasiers op die boot is uit die water gered. Die oorsaak van die ongeluk word ondersoek. Intussen het ŉ agtjarige meisie Maandagmiddag in ŉ dam buite Potchefstroom verdrink. ŉ Woordvoerder van ER24, Derrick Banks, sê die meisie se familie het sonder sukses probeer om haar aan die lewe te hou. Sy is op die toneel dood verklaar.